Магілёўскае партызанскае злучэнне

**Магілёўскае партызанскае злучэнне** — партызанскае злучэнне на тэрыторыі Магілёўскай вобласці, аформілася 6 красавіка 1943 года як ваенна-аператыўная група пры Магілёўскім падпольным абкоме КП(б)Б.

## Камандаванне 
Кіраўнікі:
* Дзмітрый Сцяпанавіч Маўчанскі (да красавіка 1944);
* М. В. Шпак (красавік—чэрвень 1944);
Камандзіры:
* Пётр Валяр’янавіч Яхантаў (да жніўня 1943);
* Савелій Герасімавіч Сідарэнка-Салдаценка (жнівень 1943—чэрвень 1944);
Начальнікі штаба:
* С. Г. Сідарэнка-Салдаценка (да жніўня 1943);
* Г. І. Георгіеўскі (жнівень 1943—чэрвень 1944).

## Склад 
У злучэнне ўваходзілі:
* 1-я Клічаўская партызанская брыгада;
* 2-я Клічаўская партызанская брыгада;
* 4-я Клічаўская партызанская брыгада;
* 5-я Клічаўская партызанская брыгада;
* 3-я Бярэзінская партызанская брыгада;
* 1-я Асіповіцкая партызанская брыгада;
* 6-я Магілёўская партызанская брыгада;
* 8-я Рагачоўская партызанская брыгада (да красавіка 1943 года);
* 8-я Круглянская партызанская брыгада;
* 9-я Кіраўская партызанская брыгада;
* 10-я Журавіцкая партызанская брыгада (да красавіка 1943 года),
усяго каля 6 500 партызан.

Пазней былі ўключаны або сфарміраваны:
* 11-я Быхаўская партызанская брыгада;
* 12-я кавалерыйская партызанская брыгада імя І. В. Сталіна (да верасня 1943 года);
* 13-я Касцюковіцкая партызанская брыгада;
* 14-я Цемналеская партызанская брыгада;
* 17-я партызанская брыгада;
* Партызанская брыгада «Чэкіст»;
* Партызанская брыгада імя М. А. Шчорса.

Для ўмацавання кіраўніцтва партызанскім рухам у красавіку 1943 года падпольны абком партыі накіраваў ва ўсходнюю частку вобласці ўпаўнаважаных Я. Н. Нікіфарава (паўднёва-ўсходнія раёны) і М. В. Шпака (паўночна-ўсходнія раёны). Пры падпольных райкомах партыі былі створаны Асіповіцкая, Быхаўская, Бялыніцкая, Бярэзінская, Кіраўская, Клічаўская, Круглянская, Магілёўская, Шклоўская, Краснапольская, Прапойская, Чэрыкаўская ваенна-аператыўныя групы; большасць брыгад на працягу 1943 года былі расфарміраваны на самастойныя атрады, якія дзейнічалі ў складзе ваенна-аператыўных груп. Па меры росту і ўзброенасці атрады разгортваліся ў партызанскія палкі:
* 15-ы партызанскі полк;
* 113-ы партызанскі полк;
* 121-ы партызанскі полк імя А. М. Касаева;
* 122-і партызанскі полк «За Радзіму»;
* 152-і партызанскі полк;
* 208-ы партызанскі полк імя І. В. Сталіна;
* 277-ы партызанскі полк;
* 425-ы партызанскі полк;
* 537-ы партызанскі полк;
* 600-ы партызанскі полк;
* 810-ы партызанскі полк.

У снежні 1943 года перабазіраваны зноў сфарміраваная 8-я партызанская брыгада ў Брэсцкую, 208-ы полк у Пінскую вобласці. На тэрыторыі Магілёўскай вобласці дзейнічалі партызанскі полк «Трынаццаць» і 1-я Бабруйская партызанская брыгада, якія не ўваходзілі ў склад Магілёўскага партызанскага злучэння. На час злучэння з Чырвонай Арміяй (верасень—кастрычнік 1943 года і чэрвень—ліпень 1944 года) у злучэнні налічвалася 33 400 партызан.

Адзінаццаці партызанам злучэння — Б. М. Дзмітрыеву, С. Г. Жуніну, П. І. Кавалёву, М. П. Каралёву, А. М. Касаеву, А. Ф. Колесавай, В. І. Лівенцаву, Л. Дз. Лорчанку, А. С. Лукашэвічу, У. А. Парахневічу, М. Тапівалдыеву — прысвоена званне Героя Савецкага Саюза.

## Літаратура 
* 

Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:Гісторыя Магілёўскай вобласці
Катэгорыя:З’явіліся ў 1943 годзе
Катэгорыя:Зніклі ў 1944 годзе